
Ηλεκτρονική διεύθυνση: www.pomens.gr – facebook ΠΟΜΕΝΣ 
 Email: info@pomens.gr
    Αθήνα, 24  Ιανουαρίου 2020
                               ΑΝΑΚΟΙΝΩΣΗ
        Συναδέλφισσες – Συνάδελφοι 
Τον Οκτώβριο του 2019 η ΠΟΜΕΝΣ συμμετείχε στο συνέδριο του Ευρωπαϊκού Οργανισμού EUROMIL στις Βρυξέλλες. Πέραν της επιτυχούς έκβασης της ψηφοφορίας και κατόπιν της ένταξης της Ομοσπονδίας μας στον Οργανισμό, τέθηκε από τη Γραμματεία Διεθνών Σχέσεων το ζήτημα της απεμπλοκής του στρατιωτικού προσωπικού από τα κέντρα φιλοξενίας μεταναστών. Ο Πρόεδρος Emmanuel Jacob σε συνέχεια της αλληλογραφίας μας, συνέταξε επιστολή προς τον Αντιπρόεδρο της Ευρωπαϊκής Επιτροπής (Commission) κ. Μαργαρίτη Σχοινά και την Υπουργό Εθνικής Άμυνας κ. Νίκο Παναγιωτόπουλο.

        Συγκεκριμένα αναφέρει τα κάτωθι:
        O EUROMIL ενημερώθηκε από την ΠΟΜΕΝΣ για τις τελευταίες αποφάσεις της ελληνικής κυβέρνησης σχετικά με το ζήτημα της μετανάστευσης στην Ελλάδα. Αποφάσεις με τις οποίες, Υπουργείο Εθνικής Άμυνας και προσωπικό των Ε.Δ., θα έχουν επισήμως την εντολή να ασχοληθούν με το ζήτημα της μετανάστευσης. Ο EUROMIL πιστεύει ότι το προσωπικό των Ε.Δ δεν είναι αρμόδιο αλλά και κατάλληλα εκπαιδευμένο για την εκτέλεση καθηκόντων εσωτερικής ασφάλειας. Εφόσον το στρατιωτικό προσωπικό δεν έχει αποκτήσει τις απαραίτητες δεξιότητες και εξοπλισμό - εργαλεία για την επίτευξη αυτών των καθηκόντων, ο EUROMIL είναι αρνητικός σε κάθε είδους εμπλοκή των Ε.Δ.

        Επιπλέον, η εκτέλεση αυτών των καθηκόντων θα έχει περεταίρω αρνητικές συνέπειες στο προσωπικού αλλά και τις Ε.Δ εν γένει. Πρώτον, το προσωπικό αποσπάται από τις μονάδες οδηγώντας σε σημαντική υποστελέχωση. Επίσης, χάνει την επαφή με την εκπαίδευση και τη συμμετοχή σε δραστηριότητες των μονάδων, κάτι που πιθανώς θα οδηγήσει στη μη ορθή εκτέλεση της επιχειρησιακής αποστολής τους. Δεύτερον, η συνεχής απασχόληση σε καθήκοντα εντελώς ξένα, επηρεάζουν σημαντικά το ηθικό και τα κίνητρά του προσωπικού. 

        Με την τήρηση ορισμένων προϋποθέσεων φυσικά, ο EUROMIL θα μπορούσε ενδεχομένως να αποδεχτεί τις αποφάσεις της ελληνικής κυβέρνησης.  Οι απαραίτητες προϋποθέσεις είναι οι εξής:
· Να υπάρξουν διαρθρωτικές αλλαγές στον τρόπο διαχείρισης του μεταναστευτικού και όχι προσωρινές λύσεις. 

· Εθελοντές ή πρόσληψη νέου προσωπικό για το έργο αυτό, με την κατάλληλη εκπαίδευση και τον απαραίτητο εξοπλισμό.

· Να μην τεθεί ποτέ σε κίνδυνο η αμυντική αποστολή των ΕΔ.
        Συνοψίζοντας ο EUROMIL θεωρεί ότι η εμπλοκή των ΕΔ στην αντιμετώπιση του προβλήματος της μετανάστευσης αποτελεί σε κάθε περίπτωση κακή λύση. Η ανθρωπιστική αυτή κρίση χρειάζεται τεχνογνωσία, επαγγελματισμό και εμπειρογνωμοσύνη.

